CELEX: 62013CN0480
Language: el
Date: 2013-09-09 00:00:00
Title: Υπόθεση C-480/13: Αίτηση προδικαστικής αποφάσεως την οποία υπέβαλε το Finanzgericht Hamburg (Γερμανία) στις 9 Σεπτεμβρίου 2013 — Sysmex Europe GmbH κατά Hauptzollamt Hamburg-Hafen

30.11.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 352/3
            
         Αίτηση προδικαστικής αποφάσεως την οποία υπέβαλε το Finanzgericht Hamburg (Γερμανία) στις 9 Σεπτεμβρίου 2013 — Sysmex Europe GmbH κατά Hauptzollamt Hamburg-Hafen
   (Υπόθεση C-480/13)
   2013/C 352/04
   Γλώσσα διαδικασίας: η γερμανική
   
      Αιτούν δικαστήριο
   
   Finanzgericht Hamburg
   
      Διάδικοι στην υπόθεση της κύριας δίκης
   
   
      Προσφεύγουσα: Sysmex Europe GmbH
   
      Καθού: Hauptzollamt Hamburg-Hafen
   
      Προδικαστικό ερώτημα
   
   Έπρεπε, κατά το έτος 2005, να καταταχθεί ως βαφή ή χρωστική ύλη στην κλάση 3212 της Συνδυασμένης Ονοματολογίας (1) προϊόν που αποτελείται από διαλύτες και μια ουσία πολυμεθίνης, η οποία μπορεί να έχει μεν ορισμένη –πάντως μη μόνιμη σε υφαντικές ύλες– χρωστική δράση, αλλά στο προς κατάταξη προϊόν καθιστά δυνατή τη λήψη πληροφοριών όσον αφορά σωματίδια (λευκά αιμοσφαίρια) που περιέχονται σε εξεταστικό διάλυμα (επεξεργασμένο αίμα), καθόσον η ουσία αυτή, μέσω ιοντικής εναποθέσεως, σχηματίζει μοριακές δομές σε ορισμένα συστατικά (νουκλεϊκά οξέα) των σωματιδίων, οι οποίες εμφανίζουν φθορισμό για περιορισμένη χρονική διάρκεια κατόπιν ακτινοβολήσεως με δέσμη φωτός λέιζερ συγκεκριμένου μήκους κύματος και το φαινόμενο αυτό και η έκτασή του υποβάλλονται σε μέτρηση με ειδικό φωτοκύτταρο;
   
      (1)  Κανονισμός (ΕΟΚ) 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (ΕΕ L 256, σ. 1), κανονισμός (ΕΚ) 1810/2004 της Επιτροπής, της 7ης Σεπτεμβρίου 2004, που τροποποιεί το παράρτημα I του κανονισμού (ΕΟΚ) 2658/87 του Συμβουλίου, της 23ης Ιουλίου 1987, κανονισμός (ΕΟΚ) 2658/87 του Συμβουλίου της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (EE L 327, σ. 1)